ปศุสัตว์จังหวัดศรีสะเกษ แจ้งเตือนเกษตรกรผู้เลี้ยงสัตว์ ได้เตรียมสำรองอาหารเลี้ยงสัตว์ให้เพียงพอในช่วงหน้าแล้งนี้
ปศุสัตว์จังหวัดศรีสะเกษ แจ้งเตือนเกษตรกรผู้เลี้ยงสัตว์ ได้เตรียมสำรองอาหารเลี้ยงสัตว์ให้เพียงพอในช่วงหน้าแล้งนี้ และหมั่นสังเกตอาการป่วยของสัตว์อย่างใกล้ชิด เพราะอากาศค่อนข้างแปรปรวน

นายนัทธ์เวโรจน์ บูชาพัฒน์ ปศุสัตว์จังหวัดศรีสะเกษ เปิดเผยว่า จากสภาพภูมิอากาศที่มีความแปรปรวนและมีแนวโน้มเกิดความแห้งแล้งมากขึ้นอย่างต่อเนื่อง เพื่อเป็นการเตรียมความพร้อมรับสถานการณ์ โดยเฉพาะหลังฤดูเก็บเกี่ยวของเกษตรกร จึงขอให้เกษตรกรผู้เลี้ยงสัตว์ทั้งโคกระบือ ได้สำรองอาหารเลี้ยงสัตว์ให้เพียงพอในช่วงหน้าแล้งนี้ พร้อมจัดหาน้ำสะอาดให้เพียงพอด้วย และหมั่นสังเกตอาการป่วยของสัตว์เลี้ยงอย่างใกล้ชิด เพราะอากาศค่อนข้างแปรปรวนและเปลี่ยนแปลงอย่างรวดเร็ว อาจทำให้สุขภาพของสัตว์เลี้ยงอ่อนแอเกิดโรคได้ง่าย
                                                                                                   
ปศุสัตว์จังหวัดศรีสะเกษ แจ้งเตือนให้เกษตรกรผู้เลี้ยงสัตว์ได้ให้วัคซีนเพื่อสร้างภูมิคุ้มกันโรคและหมั่นเฝ้าระวังสังเกตอาการป่วยของสัตว์เลี้ยงตนเองอย่างใกล้ชิด หากพบสัตว์เลี้ยงเจ็บป่วยตายโดยไม่ทราบสาเหตุ ให้รีบแจ้งปศุสัตว์อำเภอในพื้นที่เข้าตรวจสอบและดำเนินการควบคุมโรคต่อไป